open-index/open-wikipedia-markdown huggingface dataset:
Riisiproteiini

**Riisiproteiini** on proteiini-isolaatti, joka on vaihtoehto hera- ja soijaproteiineille. Imeytymisnopeus Riisiproteiinissa on keskimääräinen. Riisiproteiinin, sekä heraproteiinin aminohappoprofiili on melko samankaltainen. Riisiproteiini valmistetaan ruskeasta täysjyvä riisistä käsittelemällä se entsyymeillä, jolloin proteiinit eriytyvät hiilihydraateista. Idättäminen parantaa sen aminohappoprofiilia. Riisiproteiini on hypoallergeeninen proteiini, eli on vähemmän allergeenisia reaktioita aiheuttava, kuin vastaavat eläinproteiinit tai soijaproteiini.

## Lähteet
Pelimies

**Pelimies** voi tarkoittaa jotakin seuraavista:

* *[[Pelimies (televisiosarja)|Pelimies]]*, suomalainen televisiosarja (2016–)
* *[[Pelimies (albumi)|Pelimies]]*, Frederikin albumi (2002)
* *[[The Player – Pelimies]]*, Robert Altmanin elokuva (1992)

## Katso myös
* Pelimiehet
Linux-nimiavaruudet

**Linux-nimiavaruudet** () on Linux-ytimen ominaisuus, jolla voidaan jakaa samalla tietokoneella olevat resurssit toisilleen näkymättömiin alueisiin eli nimiavaruuksiin. Globaalit järjestelmän resurssit voidaan abstraktoida siten, että prosesseille näkyy omat erilliset instanssit globaaleista resursseista. Samaan nimiavaruuteen kuuluvat prosessit näkevät resurssit samoin kun taas eri nimiavaruuteen kuuluvat eivät.

Menetelmä vastaa periaatteeltaan Unixin `chroot`-komennon laajentamista muihin käyttöjärjestelmän hallinnoimiin resursseihin niiden eriyttämiseen. Ominaisuutta käytetään säiliöinnissä jotta eri nimiavaruuksiin sijoitetut sovellukset eivät vaikuta toistensa toimintaan. 

Esimerkiksi mitä vain hakemistoa voidaan käyttää juurihakemistona varsinaisen juuren sijaan muuttamatta itse ohjelman toimintaa. Samalla periaatteella prosessit voidaan jakaa osiin, jolloin yhteen osioon kuuluva ei näe eikä voi muokata muiden osioiden prosesseja: kahdessa eri prosessiavaruudessa voi olla samanaikaisesti eri prosessi samalla tunnistenumerolla. Myös muun muassa verkkoliitännät ja muun tyyppiset resurssit voidaan osioida. Eräät ohjelmat eivät salli useampaa instanssia ohjelmasta, esimerkiksi tiettyä verkkoporttia voi normaalisti kuunnella vain yksi ohjelma kerrallaan. Jakamalla verkkoyhteydet eri nimiavaruuksiin voi eri nimiavaruuksissa olla kaikki portit käytettävissä ja siten ajaa useampaa instanssia ohjelmasta.

Ominaisuuden ensimmäinen toteutus koski *mount*-nimiavaruutta, joka otettiin mukaan ytimen versiossa 2.4.19 vuonna 2002. Nimiavaruudella eriyttäminen ei tarvitse *hypervisor*-virtualisointia. Virtualisoinnissa laitteistoa emuloidaan ja sen päällä ajetaan toista käyttöjärjestelmäydintä. Nimiavaruuksien avulla säiliöinnissä ei käytetä laitteistoemulaatiota eikä toista ydintä.

Ominaisuutta on myöhemmin laajennettu käyttäjien nimiavaruuksiin ytimen versiossa 3.8.

Omiin nimiavaruuksien osioitavia tyyppejä ovat:

Myös kellonaikojen hallintaan on kehitetty tukea säiliöiden siirtämiseen eri fyysisten tietokoneiden välillä.

Menetelmään on saatu vaikutteita Plan 9 -käyttöjärjestelmän vastaavasta ratkaisusta. Solaris-käyttöjärjestelmässä on vastaava toiminnallisuus nimeltä *Zones*.

## Esimerkki
seuraava komento root-oikeuksin käynnistää komentotulkin, joka ei näe muita prosesseja:

```
unshare --fork --pid --mount-proc /bin/bash
```


## Lähteet
Jettesaari

**Jettesaari** on entisen Rymättylän kunnan, nykyisen Naantalin kaupungin lounaisosiossa sijaitseva saari. Saari sijaitsee noin 32 kilometriä Turusta länteen. Saaren pinta-ala on 31,3 hehtaaria ja sen suurin pituus on 0,8 kilometriä kaakosta luoteeseen. Saari nousee noin 30 metriä merenpinnan yläpuolelle.
Sherburne County Generating Station

**Sherburne County Generating Station** on hiilivoimala Minnesotassa Yhdysvalloissa. Se on pinta-alaltaan, kapasiteetiltaan ja hiilen kulutukseltaan Xcel Energyn suurin voimalaitos. Ensimmäinen yksikkö otettiin käyttöön vuonna 1976, toinen 1977 ja kolmas 1987.

Laitos kuluttaa päivittäin 20 000 tonnia hiiltä, joka louhitaan Montanassa ja Wyomingissa. 2 400 megawatin tuotanto riittää 2 miljoonan kotitalouden tarpeisiin.

## Lähteet
Jalkapallon Maakuntasarjan kausi 1954

**Jalkapallon Maakuntasarjan kausi 1954** oli Suomen kolmanneksi korkeimman sarjatason kausi jalkapallossa kaudella 1954. Ensimmäisen kerran myös TUL:n jukkueet osallistuivat tähän aiemmin vain SPL:n seuroille tarkoitettuun kilpailuun. Näin ollen osanotto-oikeus oli 104 joukkueella, joista 103 myös osallistui (Toukolan Teräs luopui). Sarjapaikka maakuntasarjaan kaudelle 1955 myönnettiin 64 joukkueelle, joten sarjasta putosi 39 joukkuetta eikä yhtään uutta nostettu tilalle. Suomensarjaan nousi neljä joukkuetta, ja sieltä vastaavasti maakuntasarjaan putosi neljä.

## Maakuntasarja

Maakuntasarja pelattiin kaikkiaan 16 lohkossa, joiden voittajat jatkoivat kilpailua noususta Suomensarjaan kaudelle 1955. 

### Pohjoislohko I

### Pohjoislohko II

### Pohjoislohko III

### Pohjoislohko IV

### Länsilohko I

### Länsilohko II

### Länsilohko III

### Länsilohko IV

1 HH menetti pisteet, koska käytti edustuskelvotonta pelaajaa.

### Keskilohko I

1 Vastalauseen jälkeen voitto VaPalle.
2 Luovutusvoitto PiPS:lle.

### Keskilohko II

### Keskilohko III

### Keskilohko IV

### Itälohko I

1 Luovutusvoitto KajPS:lle
2 Luovutusvoitto KP-48:lle

### Itälohko II

### Itälohko III

### Itälohko IV

## Suomensarjan karsinnat

Suomensarjan karsinnoissa pelasivat maakuntasarjan lohkovoittajat - yhteensä 16 joukkuetta - kahdessa kahdeksan joukkueen lohkossa.

### Itälohko

### Länsilohko

Viimeisillä kierroksilla peruutettiin otteluita, joilla ei ollut enää kummallekaan joukkueelle merkitystä. Nämä pelit on laskettu sarjataulukkoon tasapeleiksi, maalit 0–0.

## Lähteet

* Suomen Palloliiton toimintakertomus vuodelta 1954, sivu 28 

### Viitteet
Idealism

__NOTOC__

**Idealism** on saksalaisen elektronista musiikkia tuottavan duon Digitalismin debyyttialbumi, joka julkaistiin Virgin Recordsilla 9. toukokuuta 2007. Albumi julkaistiin Yhdysvalloissa Astralwerksin kautta vasta 19. heinäkuuta 2017.

Rockstar Games käytti kappaletta ”Idealistic” videopelin ''Midnight Club: Los Angeles'' trailerissa

## Kappaleet

#
#
#
#
#
#
#
#
#
#
#
#
#
#
#

## Arvostelut

* AllMusic: 
* Metacritic: 76/100

## Aiheesta muualla

* ''Idealism'' Discogsissa
Immunity

__NOTOC__

**Immunity** on englantilaisen elektronista musiikkia tuottavan artistin Jon Hopkinsin neljäs studioalbumi, jonka julkaisi Domino Records 4. kesäkuuta 2013. Albumi oli ehdolla Mercury Prizen vuoden 2013 parhaaksi albumiksi.

## Kappaleet
#
#
#
#
#
#
#
#

## iTunes bonuskappaleet
#
#
#
#

## Arvostelut

* Allmusic: 
* Pitchfork: 8.5/10
* Spin: 8/10
* TheNeedleDrop 8/10 

## Lähteet

## Aiheesta muualla

* Discogs: Immunity - albumi discogs.com sivustolla
Geologinen kartta

**Geologinen kartta** on visuaalinen esitys geologisesta eli maahan liittyvästä paikkatiedosta. Geologisessa kartassa kuvataan eri värisävyin ja karttamerkein Maan koostumusta ja rakennetta: erilaisia geologisia alueita, kuten maaperä-, maannos-, mineraali- ja kallioperäalueita sekä geologisia muodostumia ja kohteita. Geologiset kartat kuvaavat myös maa- ja kallioperään varastoitunutta vettä eli pohjavesialueita sekä soiden turvealueita. Geologiset kartat voivat olla myös paleontologisia ja kuvata maapallon kehityshistorian eri vaiheita ja geologisia alueita ja kohteita temporaalisesta näkökulmasta.

Suomessa geologisten karttojen tuottamisesta vastaavat pääasiassa Geologian tutkimuskeskus ja Maanmittauslaitos.

Geologiset kartat ovat tärkeitä esimerkiksi kaivostoiminnassa, rakentamisessa sekä aluesuunnittelussa. Geologisia karttoja tuotetaan niin maastotutkimuksila näytteitä keräämällä kuin kaukokartoituksella, kuten laserkeilauksilla ja spektroskopialla. Nasa on spektometriaan perustuen tutkinut myös muiden planeettojen geologiaa ja luonut niistä karttoja.

Geologisessa maaperäkartassa on esimerkiksi nähtävissä moreeni-, hiekka-, hiesu-, hieta- ja savialueet. Kallioperäkartta havainnollistaa puolestaan kallioperän koostumusta, sitä mistä kivilajeista alueen kallioperä koostuu. Kallioperäkartassa näkyvät esimerkiksi graniitti, gneissi, kvartsikivi, hiekkakivi ja konglomeraattialueet. Pohjavesikartta kuvaa pohjavesialueiden sijoittumista.

Geologisia pinnanmuotoja ovat endo- ja eksogeenisten prosessien, esimerkiksi laattatektoniikan ja vulkanismin synnyttämät sekä eroosion muovaamat kohteet. 

## Geologiset kohteet Suomessa

Suomessa tavallisia geologisia kohteita ovat esimerkiksi muinaisten vuoristojen jäänteet, kuten tunturit ja vaarat, vulkanismin synnyttämät kimberliittipiiput, kallioperän kultajuonteet, pohjavesialueiden lähteet, fluviaaliset muodot, kuten jokien aikaansaamat pinnanmuodot, esimerkiksi kurut, rotkot ja raviinit, eoliset dyynit sekä glasiaaliset jääkauden merkit, kuten salpausselät, harjut, drumliinit, sandurit, suppakuopat, siirtolohkareet ja hiidenkirnut.

Geologian tutkimuskeskus julkaisee myös luonnonhistoriaa ja geologisia nähtävyyksiä esitteleviä geologisia retkeilykarttoja, jotka opastavat tutustumaan Suomen mielenkiintoisiin geologisiin kohteisiin.  

## Katso myös
*Geologinen muodostuma

## Lähteet

## Aiheesta muualla
Kotivalo (lehti)

**Kotivalo** oli vuosina 1943–1954 ilmestynyt suomenkielinen aikakauslehti, jota julkaisi Suomen orpokotiyhdistys, vuodesta 1946 Suomen kesälapsiyhdistys. Joulunumeroiden nimenä oli *Jouluvalo*.

*Helsingin Sanomissa* julkaistussa ilmoituksessa vuodelta 1946  *Kotivaloa* kuvataan alaotsikolla ”Suomen kotien suosittu perhelukemisto”. Ja edelleen:
”Kotivalon” sisällyksestä vastaavat kymmenet etevimmät lääkärit, kirjailijat, koulu- ja kasvatusmiehet, joiden yhteistyön tuloksena lehti ilmestyy kuukausittain mielenkiintoisena, tervehenkisenä ja sisältörikkaana.

## Lähteet
Jalmari Sinivaara

**Jalmari Sinivaara** (synt. **Sillman**, myös **Sikorsky**, 7. helmikuuta 1892 Orimattila – 29. syyskuuta 1963 Mikkeli) oli suomalainen Etsivän Keskuspoliisin toimistopäällikkö, joka vastasi 1920- ja 1930-luvulla Suomessa asuneiden venäläisten valkoemigranttien toiminnan tarkkailusta.

Maanviljelijäperheeseen syntynyt Sinivaara opiskeli Helsingin yliopistossa humanistisia aineita ja venäjän kieltä asuessaan Venäjällä. Hän oli ensimmäisen maailmansodan aikana rautateiden palveluksessa. Suomen itsenäistyttyä hän oli ensin Suomen yleisesikunnan tiedustelun palveluksessa toimien salanimellä Juri Sikorsky vakoojana Pietarissa 1918–1920. Suomeen palattuaan Sinivaara oli yleisesikunnan tiedusteluosaston virkailijana heinäkuuhun 1924 saakka, jolloin hän siirtyi Etsivän Keskuspoliisin Terijoen alaosaston palvelukseen riitaannuttuaan esimiehensä Gustaf Rosenströmin (myöh. Kustaa Rautsuo) kanssa.

Marraskuussa 1924 Etsivän Keskuspoliisin yhteyteen perustettiin toimisto VIII:n nimellä tunnettu erittäin salainen yksikkö, jota ei ollut virallisesti olemassa, ja Sinivaarasta tuli toimiston johtaja. Toimisto oli suoraan Etsivän Keskuspoliisin johtajan Esko Riekin alaisuudessa ja sen tehtävänä oli valvoa suomalaisia kommunisteja ja Suomessa asuvia venäläisiä valkoemigrantteja. Toimisto perustettiin niiden ajatusten perusteella, joita Urho Kekkonen, Urho Piha ja Kaarlo Hillilä olivat esittäneet muistiossaan tiedustelutoiminnan tehostamisesta.

Sinivaara hankki toimiston palvelukseen agentteja ja tiedottajia venäläisistä emigranttipiireistä. Näihin agentteihin kuuluivat muun muassa Kirill Pushkareff (salanimi Carl Puškin), Pjotr Sokolov (salanimi P. Kolberg) ja Anatoli N. Toll (salanimi Heikki Paavilainen). Agenttien kautta hankittiin tiedustelutietoa muun muassa emigranttien suunnittelemista terrori-iskuista Neuvostoliittoon. Sinivaara hoiti toimistoa kotoaan käsin ja hän loi kontaktiverkostojaan muun muassa ravintolailtoja järjestämällä. Verkostojen luonti oli kallista ja Sinivaara itsekin velkaantui pahoin.

Vuonna 1933 Sinivaaralla oli merkittävä rooli niin sanotun suuren vakoilujutun selvittämisessä. Myöhemmin Sinivaara oli ulkomaalaistoimiston edeltäjänä olleen passitoimiston apulaispäällikkönä vuosina 1938–1946.

## Lähteet
Kalkonit

**Kalkonit** ovat flavonoideihin kuuluvia aromaattisia orgaanisia yhdisteitä. Kalkonien rakenne perustuu kalkonin eli bentsylideeniasetofenonin rakenteeseen ja aromaattisissa renkaissa on vaihteleva määrä hydroksyyliryhmiä.

Luonnossa kalkoneita esiintyy useiden kasvien kukissa. Tämän lisäksi pienempiä määriä niitä on myös hedelmissä, lehdissä ja siemenissä. Väriltään kalkonit ovat tyypillisesti keltaisia tai oransseja. Emäksisissä olosuhteissa kalkonit muodostavat rengasrakenteisia flavanoneja ja kalkonit ovat näiden biosynteesin esiasteita. Tätä reaktiota katalysoi kalkoni-isomeraasientsyymi. Kasvit muodostavat kalkoneita p-kumaarihaposta kalkonisyntaasin katalysoimana. Luonnossa kalkonit esiintyvät joko vapaina (11 kalkonia tai glykosideina (28 erilaista kalkoniaglykonia). Sokeriosana näissä glykosideissa on tyypillisesti glukoosi.

## Lähteet

## Aiheesta muualla

*TCI Chemicals: Chalconoids
Sally Dexter

**Sally Dexter** (s. 15. huhtikuuta 1960) on englantilainen Olivier-palkittu teatterinäyttelijä, joka on näytellyt muun muassa Royal Shakespeare Companyssä ja National Theatressa. Hän on esiintynyt lukuisissa näytelmissä ja musikaaleissa 1980-luvulta lähtien.

Televisiossa Dexter on käsikirjoittanut ja luonut BBC:n *Sugartown*-komediasarjan (2011). Vuosina 1994–2003 hän näytteli rikosylikonstaapeli Maureen Lawsonia rikossarjassa *Komisario Frost*. Dexter esitti rouva Chynowethia *[[Poldark]]*-sarjassa vuosina 2015–2016. Vuonna 2017 hänet nähtiin *[[Isä Brown ja hänen laumansa]]* -sarjan viidennen kauden kolmannessa jaksossa Selina Grown roolissa. 

Vuodesta 2017 lähtien Dexter on näytellyt Faith Dingleä draamasarjassa *[[Emmerdale]]*. Hänet palkittiin kyseisestä roolista TV Choicen paras uusi näyttelijä saippuasarjassa -palkinnolla.
Mandoliini (leikkuri)

**Mandoliini** on käsikäyttöinen keittiötyökalu, tasoleikkuri. Mandoliini koostuu terästä ja kahdesta tasosta, joita liikuttamalla voidaan leikata esimerkiksi vihanneksia tai juureksia. Leikkuupaksuus on säädettävissä.

Nimensä laite on saanut leikkurin käyttäjän kädenliikkeestä, joka muistuttaa mandoliinin soittajan kädenliikettä.
Untrue (Burialin albumi)

__NOTOC__

**Untrue** on brittiläisen elektronista musiikkia tuottavan artistin Burialin toinen studioalbumi, jonka julkaisi Hyperdub 5. marraskuuta 2007. Untrue on tunnelmaltaan melankolinen ja käyttää paljon sampleja.

Albumi on yksi tunnetuimmista dubstep - albumeista ja on saanut paljon positiivista palautetta kriitikoilta.

## Kappaleet

#
#
#
#
#
#
#
#
#
#
#
#
#

## Arvostelut

* Allmusic:  
* Metacritic: 90/100 
* Pitchfork: 8.4/10  
* Soundi:  

## Lähteet

### Viitteet

## Aiheesta muualla

* ''Untrue'' Discogsissa
Jalkapallon Maakuntasarjan kausi 1955

**Jalkapallon Maakuntasarjan kausi 1955** oli Suomen kolmanneksi korkeimman sarjatason kausi jalkapallossa kaudella 1955. Sarjaan kelpuutettiin 64 joukkuetta, joista seitsemän TUL:n seuraa Karihaaran Tenho, Kemin Into, Ykspihlajan Reima, Turun Veikot, Turun Teräs, Turun Kisa-Veikot ja Helsingin Jyry eivät määräpäivään mennessä liittyneet Palloliittoon ja suljettiin sarjasta. Kilpailun aikana sarjasta luopui Hämeenlinnan Tarmo.

## Maakuntasarja

Maakuntasarja pelattiin kaikkiaan 8 lohkossa, joiden voittajat jatkoivat kilpailua noususta Suomensarjaan kaudelle 1956. 

### Etelälohko I

### Etelälohko II

### Pohjoislohko I

### Pohjoislohko II

### Länsilohko I

### Länsilohko II

### Itälohko I

### Itälohko II

## Suomensarjan karsinnat

Suomensarjan karsinnoissa pelasivat maakuntasarjan lohkovoittajat - yhteensä 8 joukkuetta. Ryhmittäin lohkojen I ja II voittajat kohtasivat kaksoisotteluissa joiden voittajat nousivat Suomensarjaan.

### Itälohko

### Länsilohko

### Pohjoislohko

### Etelälohko

## Lähteet

* Suomen Palloliiton toimintakertomus vuodelta 1955, sivut 46-57 

### Viitteet
Keski-Frankia

**Keski-Frankia** oli lyhyen aikaa olemassa ollut valtakunta, joka perustettiin, kun Frankkien valtakunta jaettiin kolmeen osaan Verdunin sopimuksessa vuonna 843. Keski-Frankiaa hallitsi kuningas Lothar I. Siihen kuuluivat muun muassa Kaarle Suuren entinen asuinpaikka ja hallituskaupunki Aachen sekä Pavia, mutta sijaintinsa ja etnisen yhtenäisyyden puutteensa vuoksi se ei säilynyt kauaa. Keski-Frankia jaettiin kolmeen osaan – Italian kuningaskuntaan, Arles’n kuningaskuntaan ja Lotharingiaan – vuonna 855, ja ”Keski-Frankiasta” tuli pelkkä maantieteellinen termi, jolla viitattiin näihin kolmeen valtakuntaan.

## Lähteet
*Riddle, John M.: *A History of the Middle Ages: 300–1500*. Rowman & Littlefield Publishers, 2008. .

### Viitteet
Sari Karhulahti

**Sari Karhulahti** (s. 1963) on suomalainen kirjallisuuden suomentaja. 

Karhulahti on ollut englanninkielisen kirjallisuuden suomentaja vuodesta 1997 ja on Kääntäjien ammattiosasto KAOSin jäsen. Karhulahden suomennoksia ovat muun muassa Bridget Jones -teokset *Elämäni sinkkuna* (1998) ja *Elämä jatkuu* (2000). Vuonna 2002 ilmestyi Karhulahden suomennos J. M. Barrien *[[Peter Pan]]ista*. Hänen suomennoksensa F. H. Burnettin ''Salaisesta puutarhasta'' oli IBBY:n kunnialistalla vuonna 2008.

Karhulahti on 2000-luvulla kääntänyt paljon afrikkalaista nykykirjallisuutta. Hänen kääntämiään teoksia ovat esimerkiksi Chimamanda Ngozi Adichien *[[Puolikas keltaista aurinkoa]]* (2009) ja *Huominen on liian kaukana* (2011), NoViolet Bulawayon *Me tarvitaan uudet nimet* (2013) sekä Yaa Gyasin *Matkalla kotiin* (2017).

Vuonna 2012 Karhulahti oli Mikael Agricola -palkintoehdokkaana *Huominen on liian kaukana* -käännöksestä, vuonna 2015 Jarl Hellemann -palkintoehdokkaana Jhumpa Lahirin *[[Tulvaniitty (kirja)|Tulvaniityn]]* suomennoksesta ja vuonna 2022 saman palkinnon ehdokkaana Richard Powersin *Ikipuut* suomennoksesta. Karhulahti sai vuonna 2017 kirjallisuuden valtionpalkinnon, vuonna 2018 Gummerus Kustannuksen myöntämän Kaarlen palkinnon ansiokkaasta työstään kirjallisuuden kääntäjänä ja vuonna 2022 Mikael Agricola -palkinnon tunnustuksena merkittävän kaunokirjallisen teoksen erinomaisesta suomennoksesta. Hänelle myönnettiin 2021 valtion viisivuotinen taiteilija-apuraha.

## Lähteet
Rapsikuoriainen

**Rapsikuoriainen** (*Meligethes aeneus*) on kiiltokuoriaisten heimoon kuuluva teriökiillokaslaji. Rapsikuoriainen on öljykasvien kuten rypsin ja rapsin pahin tuholainen. Aikuinen rapsikuoriainen on ovaalinmuotoinen, väriltään sinisenmusta ja noin 2,5 mm pitkä kovakuoriainen. Tuntosarvet ovat nuijamaiset. Täysikasvuinen toukka on 4 mm pitkä, valkoisenharmaa, mustapäinen ja tummatäpläinen. Täysikasvuiset toukat pudottautuvat maahan koteloitumaan. Toukkien ravintoa ovat ristikukkaisten kasvien kuten kaalien (*Brassica*), sinappien (*Sinapis*) ja öljykasvien nuput. Aikaisessa nuppuvaiheessa tapahtuva syönti vähentää satoa. Aikuiset rapsikuoriaiset syövät kukkien siitepölyä ja kukkien heteitä. Rapsikuoriaiset munivat öljykasvien nuppuihin tavallisesti 1–3 munaa yhteen nuppuun. Rapsikuoriaisen muna on valkoinen ja alle yhden millimetrin mittainen. Öljykasvien kukinnan loputtua rapsikuoriaiset siirtyvät kukka- ja parsakaalin kukintoihin, joihin ne syövät koloja. Keltaiset kukat ja keltaiset pinnat vetävät kuoriaisia puoleensa.

Kesällä päivälämpötilan ylittäessä 12–15&nbsp;˚C ensimmäiset rapsikuoriaiset siirtyvät kukkiviin kasvustoihin. Rapsikuoriaisilta suojautumiseen voi käyttää houkutuskasvina esimerkiksi aikaisin keltaisena kukkivaa peltokanankaalia. Keltaisena kukkivat houkutuskaistat houkuttelevat kuoriaiset luokseen, josta ne torjutaan kemiallisesti esimerkiksi pyretroideihin tai neonikotinoideihin kuuluvilla torjunta-aineilla. Rapsikuoriainen talvehtii aikuisena metsän ja pellon karikkeessa ja sillä on vuodessa yksi sukupolvi.

Suomessa rapsikuoriaisen luontaisia vihollisia ovat loispedot kuten rapsikuoriaispistiäinen (*Phradis morionellus*) ja rapsikuoriaisvainokainen (*Diospilus capito*).

## Aiheesta muualla
* Laji.fi: Rapsikuoriainen (''Meligethes aeneus'') 
* Ötökkätieto: Rapsikuoriainen (''Meligethes aeneus'')
* Kasper: Rapsikuoriainen (''Meligethes aeneus'')
* Farmit: Rapsikuoriainen(''Meligethes aeneus'')
* Maaria Keva: Rapsikuoriaisen (Meligethes aeneus) loispetojen (Phradis morionellus ja Diospilus capito) loisintatason dynamiikka ja siihen vaikuttavat tekijät, Helsingin yliopisto, Maatalous-metsätieteellinen tiedekunta, Maisterintutkielma, 2017 (pdf)
* ITIS: Brassicogethes aeneus 
* Centre for Agriculture and Biosciences International (CABI): Meligethes aeneus (rape beetle) 
* Pherobase: Semiochemicals of Meligethes aeneus, the Pollen beetle
Paul du Chaillu

**Paul Belloni Du Chaillu** (1830-luku (tarkempi aika sekä paikka kiistanalainen) – 29. huhtikuuta 1903) oli ranskalais-yhdysvaltalainen löytöretkeilijä.

Du Chaillu syntyi Ranskassa ja matkusteli jo vuonna 1851 Afrikan länsirannikolla kauppiasisänsä kanssa. Vuodesta 1855 hän asui Yhdysvalloissa ja tutki Philadelphian luonnontiedeakatemian toimeksiannosta Ogowen suistoa ja Gabonin aavikkoa ja toi Eurooppaan ensimmäisen gorillan. Matkakertomuksessaan *Explorations and adventures in equatorial Africa* (1861, suom. *Matkustusretket Keski-Afrikassa*, 1876) oli Du Chaillu kertonut useasti ihmisapinoista, jotka herättivät epäilyksiä, kuten myös Du Chaillun tiedot kääpiökansasta nimeltä abongo, joiden metsiin hän teki toisen matkansa 1863−1865. Sitä matkaa hän kuvasi teoksissa *A journey to Ashango-land and further penetration into equatorial Africa* (1867), *Stories of the gorilla country* (1868), *The country of the dwarfs* (1872, *Dvergarnes land* 1874) ja niin edelleen. Du Chaillu teki 1871−1878 matkoja Skandinaviaan ja Suomeen, etenkin pohjoisosiin. 

Pohjoismaihin tekemistään matkoista hän kertoi teoksissa *The land of the midnight sun* (2 osaa, 1881) ja *The land of the long night* (1900). Niistä ja teoksesta *The viking age* (1891) käy ilmi hänen kiinnostuksensa pohjoismaiseen arkeologiaan.

## Suomennetut teokset
* *Matkustusretket Keski-Afrikassa*, suom. N. Hauvonen. Helsinki: Edlund, 1876 (Julkaistu vapaasti ladattavana digitoituna aineistona)
* *Linnunkotolaisten maa*, suom. R. M. Jyväskylä: Helminen, 1879. (Julkaistu vapaasti ladattavana digitoituna aineistona)

## Lähteet

## Aiheesta muualla
Peltolammin lento-onnettomuus 1974

**Peltolammin lento-onnettomuus** tapahtui 13. tammikuuta 1974 Tampereen Peltolammilla kun Ruotsiin rekisteröity Piper PA-28-140 Cherokee SE-EPP pienkone putosi huonossa säässä Säästäjänkadulle.

Onnettomuudessa sai surmansa koneen lentäjä, Ruotsissa asunut Pekka Männikkö. Koneessa oli lentäjän lisäksi kolme matkustajaa, jotka säilyivät hengissä vähäisin naarmuin onnettomuudesta. Matkustajien joukossa olivat Suomenlahden Kone Oy:n toimitusjohtaja Aarne Mantila ja Karvian kunnanjohtaja Pentti Hautala.

Kone oli matkalla Karvian Kirkkojärveltä Helsinkiin, kun koneen siipiin oli kertynyt 7 mm jäätä. Ohjaaja Pekka Männikkö yritti laskeutua Härmälän lentokentälle, mutta ajautui liian alas ja lähelle Peltolammin asuinalueen taloja. Sää oli onnettomuushetkellä huono.

## Lähteet
*
* flightforum.fi 29.11.2009 / Jukka Nisula

## Viitteet

## Aiheesta muualla
* SE-EPP kuvattuna ennen onnettomuutta 15.9.1973 Skavstassa Ruotsissa, kuvaaja Hans-Goran Spritt (JetPhotos)
* SE-EPP kuvattuna Tampereella Härmälän lentokentällä 25.5.1972, kuvaaja Pertti Sipilä (Airliners.net)
Metsästys ja Kalastus

**Metsästys ja Kalastus** on vuodesta 1911 julkaistu metsästys- ja kalastusharrastuksiin keskittyvä aikakauslehti. 12 kertaa vuodessa ilmestyvää lehteä kustantaa Otavamedia, ja sen vastaava päätoimittaja on Sami Rainisto. Lehden verkkopalvelu käynnistyi maaliskuussa 2021. Vuonna 2017 painetun lehden lukijamäärä oli 234&nbsp;000.

## Historiaa
*Metsästys ja Kalastus* -lehteä alkoi vuonna 1911 julkaista Suomen Metsästysyhdistys. Se oli toinen suomenkielinen metsästyslehti vuonna 1906 perustetun *Suomen metsästyslehden* ohella. Lehden ensimmäinen päätoimittaja oli eräkirjailijana tunnettu A. E. Salmelainen ja hänen jälkeensä kilpa-ampuja Oscar Rosenqvist. Vuonna 1920 valtion tuki lehdelle lakkasi, mutta sen jatkuvuutta varmistivat yksityisin sijoituksin kirjailija Juhani Aho, Kalle Rikala, E. Hellevaara sekä Yrjö Ylänne, josta tuli lehden päätoimittaja melkein 50 vuodeksi samalla kun hän toimi pitkään myös *[[Suomen Kuvalehti|Suomen Kuvalehden]]* toimitussihteerinä. Innokas kalastaja Juhani Aho ehti olla lehden teossa mukana vain vuoden verran ennen kuolemaansa.

Vuonna 1939 *Metsästyksen ja Kalastuksen* kustantajaksi tuli Otava, sitten Lehtiaitta ja  Valiolehdet ja vuodesta 1981 Yhtyneet Kuvalehdet Oy, nykyiseltä nimeltään Otavamedia Oy. Sotien jälkeen lehden levikki nopeasti kymmenkertaistui noin 20&nbsp;000 kappaleeseen. Lehti panosti jo varhain valokuvien käyttöön, ja etenkin väripainatukseen siirryttyä 1976 lehti tuli tunnetuksi korkealaatuisista luontokuvistaan.

Lehden julkaisijoita ovat olleet Suomen urheilukalastajain liitto, Suomen yleinen metsästäjäliitto ja Suomen metsästysyhdistys.

## Päätoimittajia
*A. E. Salmelainen 1911–1914
*Oscar Rosenqvist 1915–1920
*Yrjö Ylänne 1921–1968
*Mauri Soikkanen 1969–1992
*Jussi Soikkanen 1992–2012
*Vesa Leppä 2012–2016
*Petri Korhonen 2016–2018
*Reijo Ruokanen 2018–2024
*Sami Rainisto 2024–

## Lähteet
Artekno

**Artekno Oy** on suomalainen perheyritys, joka valmistaa koneissa ja laitteissa käytettäviä teknisiä muovituotteita, kylmä- ja kuumapakkauksia ja elintarvikepakkauksia. Artekno on perustettu vuonna 1953, ja se kuuluu Artekno-Saarioinen Oy konserniin.

Artekno on tunnettu historiassa mm. lujitemuoviveneiden (mm. H-vene) ja -huonekalujen (mm. Pallotuoli) valmistajana.

Arteknolla on tehtaat Kangasalla, Luopioisissa Pälkäneellä sekä Sillamäessä Virossa.

## Lähteet

## Aiheesta muualla
* Arteknon kotisivut
Comforta

**Comforta Oy** on suomalainen yritys, joka tarjoaa tekstiilipalveluita hotelleille, ravintoloille ja sairaaloille. Comforta on Lindström Oy:n tytäryhtiö.

## Lähteet

## Aiheesta muualla
*Comfortan kotisivut
Julien Sablé

**Julien Sablé** (s. 11. syyskuuta 1980) on ranskalainen jalkapallovalmentaja ja entinen puolustaja. Hän toimii OGC Nicen reservijoukkueen päävalmentajana.

## Ura pelaajana

Sablé hankki jalkapallo-oppinsa AS Saint-Étiennen junioriorganisaatiossa ja debytoi *Les Vertsin* edustusjoukkueessa 1998 Division 2:n viimeisen kierroksen ottelussa Lilleä vastaan. Kaudella 1998–1999 hän nousi uuden päävalmentajan Robert Nouzaret’n joukkueessa isompaan rooliin ja pelasi 29 ottelua ASSE:n puolustuksessa liiganousuun päättyneellä kaudella. Sablé vakiinnutti paikkansa ASSE:n avainpelaajien joukossa ja oli avauskokoonpanon säännöllinen vastuunkantaja yhdeksän kauden ajan niin liigassa kuin Division 2:ssakin. Sablé toimi myös pitkään joukkueen kapteenina.

Kesällä 2007 Sablé jätti ASSE:n pelattuaan seurassa yli 300 ottelua ja siirtyi RC Lensiin. Guy Roux'n potkujen jälkeen Sablén vastuu seurassa väheni ja hän pelasi kahden Lens-kautensa aikana ainoastaan 41 ottelua. Tammikuussa 2009 hän siirtyi kolmivuotisella sopimuksella OGC Niceen. Sablé edusti Niceä kolmen ja puolen kauden ajan, kunnes Claude Puel nousi seuran päävalmentajaksi. Kokenut Sablé ei kuulunut uuden valmentajan suunnitelmiin ja seura ei jatkanut hänen sopimustaan kauden 2011/12 jälkeen.

Lokakuussa 2012 vapaana agenttina ollut Sablé liittyi SC Bastian joukkueeseen. Hän pelasi seurassa kaksi liigakautta, kunnes lopetti uransa vuonna 2014.

## Ura valmentajana

Pelaajauransa jälkeen Sablé palasi kasvattajaseuraansa AS Saint-Étienneen. Sablé toimi ASSE:n organisaatiossa juniorivalmentajana U15- ja U19-joukkueissa sekä kaudella 2015–2016 reservijoukkueen peräsimessä. Kesällä 2017 hän siirtyi seuran valmennuskeskuksen johtoon. 

Marraskuussa 2017 Sablé nousi AS Saint-Étiennen päävalmentajaksi Óscarin erottua yllättäen tehtävistään. Sablén johdolla ASSE vajosi liigan häntäpäähän ja hän sai potkut jo joulukuussa 2017. Sablé jatkoi kuitenkin ASSE:n organisaatiossa Jean-Louis Gasset'n, Ghislain Printantin ja Claude Puelin apuvalmentajana. Puelin saatua potkut joulukuussa 2021 Sablésta tuli seuran väliaikainen päävalmentaja yhden ottelun ajaksi, kunnes Pascal Dupraz nimettiin tehtävään. Sablé toimi apuvalmentajana kauden 2021/22 loppuun saakka.

Joulukuussa 2022 Sablésta tuli OGC Nicen reservijoukkueen päävalmentaja.

## Meriitit
### Pelaajana
* Ligue 2 (3): 1999, 2004, 2009

## Lähteet
IDO

**IDO** on Geberit Productionin tavaramerkki. Nykyään IDOn tuotevalikoimaan kuuluvat suihkut, pesualtaat, wc-istuimet, kylpyhuonekaapistot sekä ammeet. Lisäksi IDO tarjoaa varusteita kylpyhuoneeseen. Arabia-nimi vaihtui IDOksi vuonna 1992.

## Lähteet

## Aiheesta muualla
* IDO
Herttoniemen fajanssitehdas

**Herttoniemen fajanssitehdas** oli Herttoniemen kartanolla Helsingin pitäjässä sijainnut posliinin kaltaista fajanssia valmistanut tehdas.

Tehdas erikoistui ”epäaidon” eli ruskean posliinin valmistukseen. 

## Historia
Teollinen posliinin- ja fajanssintuotanto oli levinnyt Ruotsiin 1700-luvun alkupuolella. Herttoniemen tehtaasta tuli nykyisen Suomen alueen ensimmäinen fajanssitehdas. Tehtaan perusti kartanon ostanut linnoitusupseeri, arkkitehti Bengt von Spången.

Fajanssitehdasta varten perustettiin Suomen ensimmäinen osakeyhtiö, *Hertonäs Fajansfabriks Bolag* eli *den Privilegerade Oäkta Porcelains Fabrique**.* Yhtiö sai toimiluvan 1762. Osakeyhtiön von Spången perusti saadakseen pääomaa. Von Spångenin lisäksi yhtiön osakkaiksi tuli hänen sukulaisiaan ja tuttaviaan. Osakepääoma oli 120 000 riikintaaleria kuparirahassa ja se jakautui 30 osakkeeseen. Osakkeita merkitsivät Augustin Ehrensvärd (4 osaketta), maaherra Hans Henrik Boije (4), Otto E. Boije (1), B. F. W. König (4), Dierd. Blomcreutz (1), M. von Törne (1), J. Gerdes (2) , Johan Sederholm (1), A. de Bruce (1), F. C. Waleen (1) ja von Spången (10). Von Spången varasi itselleen etuoikeuksia kuten oikeuden olla tehtaan pysyvä johtaja. Muut kuin von Spången eivät saaneet omistaa enempää kuin 6 osaketta. Osakkaissa oli Viaporin upseereita ja Helsingin kauppaporvareita. 

Yhtiön kaikki osakkeet tulivat myöhemmin Johan Sederholmin haltuun. Sederholm osti Herttoniemen kartanon vuonna 1778.

Herttoniemen tehdas oli toiminnassa vuoteen 1845 asti. Tehdas sijaitsi erillään Tammisalossa olleesta tiilitehtaasta, lähellä kartanon päärakennusta. Tehtaan toiminnasta ja siellä valmistetuista tuotteista on kuitenkin säilynyt erittäin vähän tietoja. Helsingin kaupunginmuseolla on kokoelmissaan kolme kaakeliuunia, joiden arvellaan olevan Herttoniemen tehtaan valmistamia; kaksi niistä on peräisin Helsingin kaupungintalosta ja kolmas Uppbyn kartanon vanhasta päärakennuksesta Laajasalosta. Myös 1815 rakennettun Herttoniemen kartanon päärakennuksen uunit lienevät oman tehtaan tuotantoa.

## Katso myös
* Luettelo Suomen ensimmäisistä osakeyhtiöistä

## Lähteet
Haikara herättää huomiota

**Haikara herättää huomiota** (*The Miracle of Morgan’s Creek*) on Preston Sturgesin käsikirjoittama ja ohjaama yhdysvaltalainen screwballkomedia vuodelta 1944. Elokuvan pääosissa näyttelevät Betty Hutton ja Eddie Bracken. Sturges on punonut monipolvisen ja yllättävän farssijuonen rikkoen miltei kaikkia Hollywoodin sääntöjä.

## Juoni
Pikkukaupungin tyttö Trudy (Hutton) rakastaa jazzia ja sotilaita ja viettää paheellista elämää helposti höynäytettävän poliisi-isänsä (William Demarest) tietämättä. Tarjolla olisi myös kiltti naapurinpoika, änkyttävä ja epävarma Norval (Bracken). Yhden yön aikana Trudy kohtaa sotilaan, tulee raskaaksi, menee sotilaan kanssa naimisiin mutta hukkaa miehen eikä jälkeen päin muista tämän nimeä. Elokuvan lopussa Trudy saa kuutoset, ja Dionnen viitosista kuuluisaksi tullut ”Kanada protestoi”, ”Mussolini eroaa” ja ”Hitler vaatii uudelleenlaskentaa”.

## Vastaanotto
*Haikara herättää huomiota* valittiin vuonna 2001 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalais&shy;elokuvia. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

*[[Helsingin Sanomat|Helsingin Sanomien]]* Mikael Fränti esitteli elokuvan sen televisioesityksen yhteydessä lokakuussa 1990 ja sanoi sitä Sturgesin tuotannon katkerimmaksi ja pirullisimmaksi komediaksi. ”Komedioissa *[[Nainen Eeva]]* ja *[[Nauru kahleitten takana]]* oli vielä lämpöä, valoa ja ymmärtämystä, –&nbsp;– *Haikara herättää huomiota* ei anna enää viitteitä tähän suuntaan.”

## Lähteet

## Aiheesta muualla
*
Kuninkaankivet (Somero)

**Kuninkaankivet** ovat kotiseutuyhdistys Somero-Seuran vuonna 1963 pystyttämiä muistokiviä Ruotsin ja Venäjän hallitsijoiden ja muiden merkkihenkilöiden käynneistä ja yöpymisistä Hämeen Härkätien varrella Somerolla. 

Kiviä on yhteensä seitsemän ja ne sijaitsevat Hämeen Härkätien (yhdystie 2802, yhdystie 2810) varressa Someron Pitkäjärven, Sillanpään, Lahden, Jaatilan ja Pajulan kylissä. Muistomerkit suunnittelivat taiteilija Pauli Pyykölä ja kivenveistäjä Mauno Kangas.

## Kivet ja vierailleet merkkihenkilöt

## Katso myös
* Luettelo kuninkaallisista vierailuista Suomessa

## Lähteet

## Aiheesta muualla
*
GP3 Jerezin Grand Prix 2017

**GP3 Jerezin Grand Prix 2017** oli GP3-kauden 2017 seitsemäs osakilpailu, joka ajettiin 7.–8. lokakuuta Circuito de Jerezin moottoriradalla Espanjassa.

## 1. Kilpailu (Lauantain kilpailu, 23 kierrosta)
Lauantain kilpailun voitti paalupaikalta startannut ART GP:n Nirei Fukuzumi, jolle voitto oli kauden toinen. ART-talli varmisti kolmoisvoiton kun George Russell oli toinen ja Jack Aitken kolmas. Niko Kari sijoittui kuudenneksi.

## 2. Kilpailu (Sunnuntain kilpailu, 17 kierrosta)
Sunnuntain kilpailun voitti Alessio Lorandi. Toiseksi ajoi Dorian Boccolacci ja kolmanneksi Niko Kari. Kari sai kilpailun jälkeen 10 sekunnin aikarangaistuksen koska hänen katsottiin puskeneen loppukierroksilla Dan Ticktumin ulos radalta. Kari tippui rangaistuksen myötä kolmannelta sijalta 19:nneksi. Kolmanneksi nousi Karin sanktion myötä ART-tallin Anthoine Hubert. Neljänneksi sijoittui George Russell, joka varmisti sarjan mestaruuden.

## Katso myös
* Formula 2 Jerezin Grand Prix 2017

## Lähteet
Formula 2 Jerezin Grand Prix 2017

**Formula 2 Jerezin Grand Prix 2017** oli Formula 2 -kauden 2017 kymmenes osakilpailu, joka ajettiin 7.–8. lokakuuta Circuito de Jerezin moottoriradalla Espanjassa.

## 1. Kilpailu (Lauantain kilpailu, 39 kierrosta)
Lauantain kilpailun voitti paalupaikalta startannut Prema Racingin Charles Leclerc, joka varmisti samalla sarjan mestaruuden. Toiseksi sijoittui DAMS-tallin Oliver Rowland ja kolmanneksi Leclercin tallikaveri Antonio Fuoco.

## Katso myös
* GP3 Jerezin Grand Prix 2017

## Lähteet
Lämpösähköinen generaattori

**Lämpösähköinen generaattori** tai **TEG-generaattori** (() kehittää sähköenergiaa Seebeckin ilmiön avulla kahden keskenään kosketuksissa olevan materiaalin välillä, kun näiden välillä on lämpötilaero. Laitteessa ei ole liikkuvia osia ja sitä voi verrata sähkön avulla jäähdyttävään Peltier-elementtiin, mutta on sille käänteinen. Lämpösähköistä generaattoria hyödynnetään energian keruussa.

## Katso myös
* Termopari
* Radioisotooppinen termosähkögeneraattori

## Lähteet
Dawenkoun kulttuuri

**Dawenkoun kulttuuri** oli esihistoriallisessa Kiinassa Shangongin alueella noin 4100–2600 eaa. vallinnut viljely- ja kyläkulttuuri. 

## Kulttuuri

Kulttuuri oli maanviljelyyn perustuva kyläkulttuuri. Se kehittyi alun tasa-arvoisesta yhteiskunnasta epätasa-arvoiseksi, mikä näkyy haudoissa. Kulttuurin kylät sotivat keskenään. Kylien johdossa lienee ollut päällikkösuku. Valta lienee perustunut uskontoon. Pääviljalaji oli hirssi, etelässä alkoi riisi vallata alaa varsinkin kauden lopuilla. Sika oli tärkein kotieläin. Meren antimilla oli suuri osuus ravinnossa varsinkin kauden alussa. 
Dawenkoun kulttuuri kehittyi Beixinin kulttuurista etelästä tulleiden vaikutteiden pohjalta. Dawenkoun ja Yangshaon kulttuurien pohjalta syntyi Longshan.

## Aikajako

#Varhais 4100–3500 eri haudoissa suunnilleen samat hautalahjat, tasa-arvoinen
#Keski 3500–3000 alkavia hautalahjojen eroja
#Myöhäis 3000–2600 suuria hautalahjojen määrän eroja, puuarkkuhautauksia

## Katso myös

*Yangshaon kulttuuri
*Longshanin kulttuuri

## Lähteet
Kuurovaraani

**Kuurovaraani** (*Lanthanotus borneensis*) on liskolaji, sukunsa **Lanthanotus** ja heimonsa **Lanthanotidae** ainoa laji. Se on kotoperäinen Borneossa. Kuurovaraanista on hyvin vähän tietoa. Se on kaivava lisko, joka ilmeisesti myös viettää paljon aikaa vedessä. Kuurovaraanilla ei ole näkyviä korvia. Se on läheistä sukua varaaneille ja myrkkyliskoille.

## Lähteet
* 

### Viitteet
Onko rouvani uskoton?

**Onko rouvani uskoton?** (*Unfaithfully Yours*) on Preston Sturgesin myöhäistuotantoon kuuluva yhdysvaltalainen musta komediaelokuva vuodelta 1948. Sturges tuotti, käsikirjoitti ja ohjasi elokuvan, mutta tuotantoyhtiönä ei enää ollut Paramount Pictures vaan 20th Century Fox. Elokuvan pääosia näyttelevät Rex Harrison, Linda Darnell, Rudy Vallée ja Barbara Lawrence. Tarina kertoo menestyvästä kapellimestarista, jonka mielikuvitus alkaa laukata hänen epäillessään vaimoaan uskottomuudesta. Avioliittoinstituutiota irvaileva elokuva oli ensimmäinen Sturgesin komedioista, joka ei menestynyt kaupallisesti.

## Vastaanotto
*Helsingin Sanomien* Mikael Fränti kirjoitti elokuvan tv-esityksen alla huhtikuussa 1983 elokuvasta henkivän 1940-luvun lopun komediauskon, johon sekoittuu pisara yhteiskuntakritiikkiä ja annos reipasta pilailumieltä. Hän totesi ohjaajan luottavan hyvin kirjoitettuihin henkilökuviin, rönsyilevään dialogiin ja huimaan slapstick-toimintahuumoriin, esimerkkinä Rex Harrisonin touhuilu elokuvan loppupuolella lankapuhelimen ja alkeellisen nauhurin kanssa.

## Uusintaversio
Howard Zieff ohjasi tarinasta vuonna 1984 ensi-iltansa saaneen uusintaversion *[[Mies joka tiesi liian vähän]]*, jossa kapellimestarin roolia esittää Dudley Moore.

## Lähteet

## Aiheesta muualla
*
Formula 2 Abu Dhabin Grand Prix 2017

**Formula 2 Abu Dhabin Grand Prix 2017** oli Formula 2 -kauden 2017 yhdestoista ja samalla viimeinen osakilpailu, joka ajettiin 25.–26. marraskuuta Yas Marinan moottoriradalla Abu Dhabissa.

## 1. Kilpailu (Lauantain kilpailu, 31 kierrosta)
Lauantain kilpailun voitti Artjom Markelov. Toiseksi sijoittui Charles Leclerc ja kolmanneksi Luca Ghiotto. Alun perin kilpailun voittanut Oliver Rowland hylättiin liian kuluneen pohjalevyn takia. Kolmanneksi sijoittunut Antonio Fuoco myös hylättiin liian alhaisten rengaspaineiden takia.

## Katso myös
* Abu Dhabin Grand Prix 2017
* GP3 Abu Dhabin Grand Prix 2017

## Lähteet
Aeroflotin lento 1643

**Aeroflotin lento 1643** oli Aeroflotin useita välilaskuja sisältänyt reittilento Smolenskista Leningradiin. Lennolla 3. elokuuta 1979 käytetty Let L-410M Turbolet syöksyi maahan lähellä Leningradin Rževkan lentoasemaa. Koneessa oli 11 matkustajaa ja kolme miehistön jäsentä. Onnettomuus vaati kymmenen uhria.

Onnettomuus tapahtui, kun lento lähestyi Leningradia tultuaan viimeiseltä välilaskupaikalta Velikije Lukista. Lähestymisen aikana koneen toinen moottori sammui. Potkuria ei saatu lepuutettua, ja miehistö päätti tehdä ylösvedon. Kone kallistui oikealle, joutui syöksykierteeseen ja syöksyi soiseen metsään 500 metrin päähän kiitotien alusta ja 550 metriä sivuun sen keskilinjasta. Maahansyöksystä ja sitä seuranneesta tulipalosta selvisi hengissä neljä matkustajaa, jotka kuitenkin loukkaantuivat vakavasti.

## Lähteet
GP3 Abu Dhabin Grand Prix 2017

**GP3 Abu Dhabin Grand Prix 2017** oli GP3-kauden 2017 kahdeksas ja samalla viimeinen osakilpailu, joka ajettiin 25.–26. marraskuuta Yas Marinan moottoriradalla Abu Dhabissa.

## 1. Kilpailu (Lauantain kilpailu, 32 kierrosta)
Lauantain kilpailun voitti kolmannesta ruudusta kilpailuun lähtenyt Niko Kari, joka nousi kilpailun johtoon ensimmäisessä mutkassa ohittaen George Russellin ja Leonardo Pulcinin. Kilpailun edetessä Kari onnistui pitämään lähimmät uhkaajansa takanaan, ja ajoi ensimmäisenä ruutulipulle. Voitto oli Karin uran ensimmäinen GP3-sarjassa. Suomalaisvoitto oli ensimmäinen sitten Unkarin GP:n 2013, jolloin Aaro Vainio ajoi kilpailun voittoon.

## Katso myös
* Abu Dhabin Grand Prix 2017
* Formula 2 Abu Dhabin Grand Prix 2017

## Lähteet
Qin Ziying

**Ziying** () oli Kiinan Qin-dynastian kolmas ja viimeinen hallitsija alle kahden kuukauden ajan vuonna 207 eaa. Dynastia kaatui vuoden lopussa, ja Ziying kuoli vuoden 206 eaa. alussa. Hän sai postuumin nimen *Qinin keisari Shang* (). Ziyingin syntymävuosi ei ole tiedossa.
BEACOPP

**BEACOPP** on eräs syöpäsairauksien lääkinnällinen ja kaaviomainen hoitoyhdistelmä. Siinä käytetään useita sytostaatteja, jotka vaikuttavat toisistaan poikkeavin tavoin. Nimi on vaikuttavien lääkeaineitten typistetty nimilyhenne. Vastaavia ovat ABVD ja CHOP. Hodgkinin tauti on tämän yhdistelmän pääasiallisin käyttöaihe.

***B**leomycin/Bleomysiini
***E**toposide/Etoposidi
***A**driamycin/Doksorubisiini
***C**yclofosfamide/Syklofosfamidi
***O**ncovin/Vincristine/Vinkristiini
***P**rocarbazine/Prokarbatsiini
***P**rednisone/Prednisoni

Osa näistä lääkeaineista annetaan laskimotiputuksena taikka ruiskeena verisuoneen. Osa voidaan ottaa suun kautta saatavana.

Niin kutsuttu *Stanfordin Viitonen* eli *Stanford V (5)* on myös eräs syöpäsairauksien hoitokaavio.
Luettelo Orimattilan julkisista taideteoksista ja muistomerkeistä

**Luettelo Orimattilan julkisista taideteoksista ja muistomerkeistä** sisältää Orimattilan kaupungissa olevat pysyvät patsaat, muistomerkit ja muistolaatat. Orimattilan kaupunki ja Artjärven kunta yhdistyivät 2011, minkä vuoksi luettelossa on myös entisen Artjärven kunnan kohteet. 

## Julkiset taideteokset, muistomerkit ja muistolaatat

## Lähteet
*
*
*

### Viitteet

## Aiheesta muualla
* Kartta keskustan patsaista
*Kartta Artjärven muistomerkeistä 
* Kartta Kuivannon hautamuistomerkeistä
Jon Michelet

**Jon Michelet** (14. heinäkuuta 1944 Moss, Østfold, Norja – 14. huhtikuuta 2018 Oslo) oli norjalainen kirjailija ja toimittaja.

## Elämäkerta
Micheletin vanhemmat olivat taidemaalari Johan Fredrik Michelet (1905–1984) ja Emma Fredy Thorne (1910–1972). Hän oli vuodesta 1976 naimisissa litografi Toril Brekken kanssa. Micheletin tytär on kirjailija ja toimittaja Marte Michelet.

Michelet oli 1970-luvun puolivälistä alkaen aktiivinen yhteiskunnallinen keskustelija ja kirjoittanut runsaasti rikos- ja jännityskirjoja. Hän suoritti perämiehen tutkinnon ja opiskeli sen jälkeen journalistiikkaa. Hän astui tromsøläisen Nordlysin palvelukseen. Osloon muutettuaan hän työskenteli Oktober-kustantamossa ja kirjoitti kolumnia Klassekampeniin, jonka toimittajakin hän oli 1997–2002, ja sinä aikana hän pyrki kehittämään siitä koko vasemmiston avoimen äänitorven. Hän osallistui politiikkaan käytännössä Østfoldissa, jossa hän oli 1987–1995 valtuustossa valittuna Rød Valgalliansenista.

Micheletin esikoisteos, poliittinen rikosromaani *Den drukner ei som henges ska* ilmestyi 1975. Dekkarisankari Wilhelm Thygesen esiintyi siinä ensimmäisen kerran. Samana vuonna hän julkaisi vakoiluromaanin *Mellom barken og veden*, jonka alaotsikko on “En roman om supermaktspionasje i Norge” ('Romaani suurvaltavakoilusta Norjassa'). Hänen ensimmäinen suuri menestyksensä oli jännityskirja *Orions belte*, jonka pohjalta on tehty 1985 myös elokuva *[[Orionin vyöhyke]]*. Teos *Jernkorset* (1976) nostatti oikeusjutun, jossa hän sai tuomion. Hän vetää siinä rajalinjoja vanhan ja uuden natsismin välille.

Tunnetuimpia hänen teoksistaan on *Thygesen*-sarja, jonka päähenkilö ja antisankari on poliisi Vilhelm Thygesen. Sarjan ensimmäinen romaani on *Hvit som snø* (1980), josta Michelet sai Riverton-palkinnon, kuten myös romaanista *Den frosne kvinnen*. Hän matkusteli paljon, mikä sitten kuvastui hänen teoksistaan. Hän asui 1980-luvun alussa muutamia vuosia Sambiassa, mikä on taustana hänen nuortenkirjalleen *Afrikka-pamaus* (1989). Hän osallistui aktiivisesti julkiseen keskusteluun pelkäämättä lausua mielipiteitään ja oli mukana television keskusteluohjelmissa. *Thygesen*-romaaneista on tehty televisiosarja, jossa pääosaa näyttelee Reidar Sørensen.

Michelet oli kuollessaan viimeistelemässä kuudetta osaa magnum opuksestaan *En sjøens helt*, josta hänet oli jo palkittu usealla palkinnolla. Sarja, joka kertoo merenkävijöiden kohtalosta toisen maailmansodan aikana, on ollut valtava menestys. Teoksista tehdään televisiosarjaa.

Kirjailijaksi ryhtymisen taustoista hän sanoi haastattelussa:

## Suomennetut teokset
* *Afrikka-pamaus* (*Vår afrikanske eksplosjon*), suom. Tuula Tuuva. Otava, 1989 

## Palkinnot ja tunnustukset
* Riverton-palkinto, 1981 teoksesta *Hvit som snø* 
* Språklig samlings litteraturpris, 1991
* Rivertonprisen, 2001 teoksesta *Den frosne kvinnen*
* Statens stipend for eldre fortjente kunstnere, 2009
* Østfold-palkinto, 2013
* Norsk sjøoffisersforbunds hederspris, 2015
* Anders Jahren kulttuuripalkinto, 2016
* Erik Byen muistopalkinto, 2017 

## Lähteet

## Aiheesta muualla
* Kristian Meisingset: Jon Michelet, Store norske leksikon
Karjalan Marjaana (vuoden 1978 albumi)

**Karjalan Marjaana** on Tulipunaruusujen albumi vuodelta 1978. Albumin nimikappale, jonka sävelsi Toivo Kärki ja sanoitti Juha Vainio, nousi yhtyeen suurimmaksi menestykseksi ja sijoittui vuoden 1977 Lappeenrannan humppafestivaalien humppasävellyskilpailun kolmannelle sijalle. Omien sanojensa mukaan Kärki ei koskaan erityisemmin pitänyt humpasta, mutta suostui ”humppakuumeen” vuoksi antamaan hieman periksi, ja ”Karjalan Marjaana” oli ensimmäinen hänen harvalukuisiksi jääneistä humppasävellyksistään. ”Jätkän humppa” oli alun perin toisen tunnetun humppayhtyeen Mutkattomien hitti vuodelta 1976. Yhtyeen solistina albumilla oli Raimo Piipponen.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Entolomataceae

**Entolomataceae** on Agaricales-lahkoon kuuluva sieniheimo. Heimon lajit ovat kosmopoliitteja, yleisiä sekä lauhkeissa että trooppisissa ilmastoissa.

## Suvut
Heimo sisältää seuraavat suvut:

* *[[Alboleptonia]]*
* *[[Calliderma]]*
* *[[Claudopus]]*
* *[[Clitocella]]*
* Hopeamyyränlakit (*Clitopilopsis*)
* Jauhosienet (*Clitopilus*)
* *[[Entocybe]]*
* Rusokkaat (*Entoloma*)
* *[[Inocephalus]]*
* *[[Leptonia]]*
* *[[Lulesia]]*
* *[[Nolanea]]*
* *[[Pouzarella]]*
* Myyränlakit (*Rhodocybe*)
* *[[Rhodophana]]*
* *[[Trichopilus]]*

## Lähteet
Oscar (Irlantilainen mytologia)

**Oscar** (*oscara* = 'peuran ystävä') on Fenian-tarujen hahmo Irlantilaisessa mytologiassa

Hän on Oisínin ja naiskeiju Niamhin soturipoika sekä eeppisen sankarin Fionn mac Cumhailin pojanpoika.  Oscarilla on myös kaunis sisar Plor na mBan.

Vaikka Oscar tuli mukaan myöhäisenä lisäyksenä Fenian-tarustoon, on Oscar suosittu hahmo ja esiintyy näkyvästi monissa myöhäisissä Fenian-taruissaa. Hän taistelee isoisänsä johtamassa Fianna-nimisessä soturijoukkiossa. 

Hänen kuolemansa on kuvailtu Cath Gabhrassa (*Gabhran taistelu*). Siinä Fianna käy sotaan Irlannin suurkuningasta Cairbre Lifechairia vastaan.

Oscar surmaa taistelukentällä Cairbren pojat, prinssit Connin ja Artin. Taistelun tuoksinassa Cairbre saa kuolettavan iskun Oscarilta, mutta myös Oscar itse kuolee, kun raivostunut Cairbre sinkoaa keihään Oscarin selän läpi, ja se iskeytyy suoraan sydämeen. Oscarin kuolema saa Fionnin puhkeamaan kyyneliin ainoan kerran elämässään.

## Lähteet
* Kerrigan, Michael: Celtic legends: Heroes and warriors, myths and monsters. Amber Books Ltd 2016. 
* Oisín and Niam 

### Viitteet

## Aiheesta muualla
Jääkärilehto

**Jääkärilehto** on jääkäriliikkeen ja Jääkäripataljoona 27:n ensimmäisten kahdensadan vapaaehtoisen muistoksi istutettu puisto. Se koostuu kahdestasadasta tammesta. Puisto sijaitsee Paimionjoen vesireitin varrella Hirsjärven itäpäässä lähellä Viikin siltaa Palikaisten Österkullassa Somerniemellä Somerolla. Aloitteen puiston perustamisesta teki vuonna 1954 jääkärieversti Eric Schauman. Puistoa ympäröivän aidan portissa on Jääkärimerkki.

Somerolla ja Somerniemellä on vaikuttanut kaikkiaan viisi jääkäriä, joista kaksi jääkärieverstejä ja kolme jääkärivääpeleitä. Näistä Somerolla syntynyt oli Mauno Liesi (e. *Lindholm*), jonka isä toimi vuosina 1896-1899 tilanhoitajana Someron Lammin Laurilan talossa. Karjalan siirtoväen mukana Somerolle muuttivat toisen maailmansodan jälkeen jääkärivääpelit Vilho Kaija Kaukolasta Someron Kivisojalle, Simo Pessi Kaukolasta Somerniemen Palikaisiin ja Joel Virolainen Muolaasta Somerniemen Oinasjärvelle. Jääkärieversti Eric Schauman muutti Somerniemellä omistamaansa Palikaisten Österkullaan Tampereelta vuonna 1959.

Aloite muistomerkkipuiston perustamisesta syntyi jääkärien kokoontumisessa Österkullassa 28. elokuuta 1954. Puut istutettiin 2. toukokuuta 1956.

## Katso myös
* Ritaripuisto

## Lähteet

## Aiheesta muualla